શહેરમાં નાઈટ પેટ્રોલીંગ દરમિયાન ડમડમ થઈને નીકળતા નબીરાઓ ઉપર ખાસ વોચ રાખવા પોલીસ કમિશ્નર અગ્રવાલ, ડીસીપી સૈની, એસીપી રાઠોડની સૂચનાથી આજી ડેમ પોલીસ સ્ટેશનના ઇન્ચાર્જ પીઆઇ એમ જે રાઠોડના માર્ગદર્શન હેઠળ કનકસિંહ સોલંકી, શૈલેષભાઇ સહિતનો સ્ટાફ પેટ્રોલીંગમાં હતો દરમિયાન રાત્રીના સાડા બારેક વાગ્યે આજી ડેમ ચોકડી પાસેથી જી જે 11 બીએચ 0313 નંબરની એકસયુવી કાર પસાર થતા તેને અટકાવી તેમાં બેઠેલા શખ્સનું નામઠામ પૂછતાં દૂધની ડેરીએ રિદ્ધિ સિદ્ધિ સોસાયટીમાં રહેતો ઈમ્તિયાઝ ઉર્ફે લાલો ભીખુભાઇ રાઉમાં હોવાનું જણાવતા અને તેને ચેક કરતા પીધેલી હાલતમાં હોવાનું જાણવા મળતા તેની ધરપકડ કરી 10 લાખની કાર કબ્જે કરી હતી લાલો અગાઉ મહિલાના ઘરમાં રાત્રીના સમયે ઘુસી તેણીની આબરૂ લૂંટવાનો પ્રયાસના કેસમાં, 7 લાખના દારૂના કેસમાં, હથિયારમાં અને પોલીસ સાથે માથાકૂટ કરી આરોપીને ભગાડી દેવાના ફરજમાં રુકાવટ સહિતના ગુનાઓમાં પકડાઈ ચુક્યો છે.